sukhrobnurali/uzbek-legal-corpus huggingface dataset:
Islom hamkorlik tashkiloti Ustaviga kiritilgan tuzatishni (Abidjan, 2017-yil 10-11-iyul) ratifikatsiya qilish toʻgʻrisida
(law, 2018-10-02)

Islom hamkorlik tashkiloti Ustaviga kiritilgan tuzatish (Abidjan, 2017-yil 10-11-iyul) ratifikatsiya qilinsin.
Oliy harbiy bojxona institutiga oʻqishga qabul qilish tartibi toʻgʻrisidagi nizomning 3-bandi oltinchi xatboshisiga oʻzgartirish kiritish haqida
(resolution, 2019-05-22)

Oʻzbekiston Respublikasi Prezidentining 2018-yil 12-apreldagi PQ-3665-son “Oʻzbekiston Respublikasi Davlat bojxona xizmati organlarining faoliyatini tashkil etish toʻgʻrisida”gi qaroriga asosan Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2015-yil 4-fevraldagi 01-02/3-07-son qarori (roʻyxat raqami 2659, 2015-yil 5-mart) (Oʻzbekiston Respublikasi qonun hujjatlari toʻplami, 2015-y., 9-son, 107-modda) bilan tasdiqlangan Oliy harbiy bojxona institutiga oʻqishga qabul qilish tartibi toʻgʻrisidagi nizomning 3-bandi oltinchi xatboshisi quyidagi tahrirda bayon etilsin: “Nomzodlarning boʻyi 165 sm dan (qiz bolalar uchun 160 sm) past boʻlmasligi lozim.”. 2. Mazkur qaror rasmiy eʼlon qilingan kundan eʼtiboran kuchga kiradi.
“Pul resurslarining banklararo elektron bozorida operatsiyalarni amalga oshirish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2018-05-12)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2005-yil 26-noyabrdagi 26/5-son “Pul resurslarining banklararo elektron bozorida operatsiyalarni amalga oshirish tartibi toʻgʻrisida nizomni tasdiqlash haqida”gi qarori (roʻyxat raqami 1535, 2006-yil 11-yanvar) (Oʻzbekiston Respublikasi qonun hujjatlari toʻplami, 2006-yil, 2-son, 10-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
“Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2018-04-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvining 2009-yil 15-avgustdagi 23/8-son “Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomni tasdiqlash haqida”gi qarori (roʻyxat raqami 2004, 2009-yil 9-sentabr) (Oʻzbekiston Respublikasi qonun hujjatlari toʻplami, 2009-y., 37-son, 412-modda); Oʻzbekiston Respublikasi Markaziy banki Boshqaruvining 2014-yil 20-dekabrdagi 45/1-son “Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomga oʻzgartirishlar kiritish haqida”gi qarori (roʻyxat raqami 2004-1, 2014-yil 26-dekabr) (Oʻzbekiston Respublikasi qonun hujjatlari toʻplami, 2014-y., 52-son, 634-modda). 2. Mazkur qaror 2018-yil 1-iyundan kuchga kiradi.
Umumjahon pochta ittifoqining Ustaviga Toʻqqizinchi qoʻshimcha bayonnomani (Istanbul, 2016-yil 6-oktabr) ratifikatsiya qilish toʻgʻrisida
(law, 2018-04-03)

Umumjahon pochta ittifoqining Ustaviga Toʻqqizinchi qoʻshimcha bayonnoma (Istanbul, 2016-yil 6-oktabr) ratifikatsiya qilinsin.
Oʻzbekiston Respublikasi uy-joy kommunal xizmat koʻrsatish sohasi xodimlari kunini belgilash toʻgʻrisida
(law, 2018-04-02)

1-modda. 18-aprel Oʻzbekiston Respublikasi uy-joy kommunal xizmat koʻrsatish sohasi xodimlari kuni etib belgilansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Fonogramma tayyorlovchilarning manfaatlarini ularning fonogrammalari noqonuniy takrorlanishidan muhofaza qilish toʻgʻrisidagi Konvensiyaga (Jeneva, 1971-yil 29-oktabr) Oʻzbekiston Respublikasining qoʻshilishi haqida
(law, 2018-12-26)

Fonogramma tayyorlovchilarning manfaatlarini ularning fonogrammalari noqonuniy takrorlanishidan muhofaza qilish toʻgʻrisidagi Konvensiyaga (Jeneva, 1971-yil 29-oktabr) qoʻshilinsin.
Oʻzbekiston Respublikasi bilan Tojikiston Respublikasi oʻrtasida strategik sheriklik toʻgʻrisidagi Shartnomani (Toshkent, 2018-yil 17-avgust) ratifikatsiya qilish haqida
(law, 2018-12-18)

Oʻzbekiston Respublikasi bilan Tojikiston Respublikasi oʻrtasida strategik sheriklik toʻgʻrisidagi Shartnoma (Toshkent, 2018-yil 17-avgust) ratifikatsiya qilinsin.
Oʻzbekiston Respublikasi bilan Tojikiston Respublikasi oʻrtasida oʻzbek-tojik Davlat chegarasining alohida uchastkalari toʻgʻrisidagi Shartnomani (Dushanbe, 2018-yil 9-mart) ratifikatsiya qilish haqida
(law, 2018-07-03)

Oʻzbekiston Respublikasi bilan Tojikiston Respublikasi oʻrtasida oʻzbek-tojik Davlat chegarasining alohida uchastkalari toʻgʻrisidagi Shartnoma (Dushanbe, 2018-yil 9-mart) ratifikatsiya qilinsin.
Oʻzbekiston Respublikasi bilan Turkiya Respublikasi oʻrtasida ekstraditsiya toʻgʻrisidagi Bitimni (Toshkent, 2018-yil 30-aprel) ratifikatsiya qilish haqida
(law, 2018-07-02)

Oʻzbekiston Respublikasi bilan Turkiya Respublikasi oʻrtasida ekstraditsiya toʻgʻrisidagi Bitim (Toshkent, 2018-yil 30-aprel) ratifikatsiya qilinsin.
Soliq maʼmuriyatchiligi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida
(law, 2022-12-31)

“26-modda. Yakka tartibdagi tadbirkorning va yakka tartibdagi tadbirkor maqomini yoʻqotgan jismoniy shaxslarning bankrot boʻlishi
Yakka tartibdagi tadbirkor kreditorlarning oʻz tadbirkorlik faoliyatini amalga oshirishi bilan bogʻliq boʻlgan talablarini qanoatlantirishga qodir boʻlmasa, belgilangan tartibda bankrot deb topilishi mumkin. Yakka tartibdagi tadbirkor maqomini yoʻqotgan jismoniy shaxs kreditorlarning talablarini qanoatlantirishga qodir boʻlmasa, agar tegishli talablar uning ilgarigi tadbirkorlik faoliyatidan kelib chiqqan boʻlsa, belgilangan tartibda bankrot deb topilishi mumkin. Ushbu moddaning birinchi yoki ikkinchi qismlarida koʻrsatilgan shaxsni bankrot deb topish taomillarini amalga oshirishda uning tadbirkorlik faoliyatini amalga oshirish bilan bogʻliq boʻlmagan majburiyatlari boʻyicha kreditorlari ham oʻz talablarini qoʻyishga haqli. Mazkur kreditorlarning ular tomonidan shunday tartibda qoʻyilmagan talablari bankrot deb topish taomili tugallanganidan keyin ham oʻz kuchini saqlab qoladi. Ushbu moddaning birinchi yoki ikkinchi qismlarida koʻrsatilgan shaxs bankrot deb topilgan taqdirda, uning kreditorlarining talablari ushbu Kodeksning 56-moddasida nazarda tutilgan tartibda qanoatlantiriladi. Ushbu moddaning birinchi yoki ikkinchi qismlarida koʻrsatilgan shaxsni sud tomonidan bankrot deb topishning yoki uning oʻzini bankrot deb eʼlon qilishining asoslari va tartibi qonun hujjatlarida belgilanadi”. 3-modda. Oʻzbekiston Respublikasining 1997-yil 29-avgustda qabul qilingan “Davlat soliq xizmati toʻgʻrisida”gi 474-I-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 9, 232-modda; 1998-yil, № 5-6, 102-modda; 1999-yil, № 9, 229-modda; 2000-yil, № 7-8, 217-modda; 2001-yil, № 5, 89-modda, № 9-10, 182-modda; 2003-yil, № 1, 8-modda, № 5, 67-modda; 2004-yil, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 5, 152-modda, № 9, 312-modda, № 12, 415-modda; 2006-yil, № 10, 536-modda; 2007-yil, № 12, 608-modda; 2008-yil, № 12, 640-modda; 2009-yil, № 12, 474-modda; 2010-yil, № 9, 336-modda; 2012-yil, № 4, 105-modda; 2014-yil, № 9, 244-modda; 2015-yil, № 12, 452-modda; 2016-yil, № 12, 385-modda; 2017-yil, № 6, 300-modda) 6-moddasi birinchi qismining 18-bandidagi “uch kunlik muddatda” degan soʻzlar “uch ish kuni ichida” degan soʻzlar bilan almashtirilsin. 6-modda. Oʻzbekiston Respublikasi Davlat soliq qoʻmitasi ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 7-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; davlat boshqaruvi organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 8-modda. Ushbu Qonun 2018-yil 1-yanvardan eʼtiboran kuchga kiradi.
Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida
(resolution, 2019-01-01)

Oʻzbekiston Respublikasi Vazirlar Mahkamasining 2009-yil 23-dekabrdagi 327-son “Alkogolli mahsulotlar uchun eng kam ulgurji-sotish va chakana narxlarni joriy etish toʻgʻrisida”gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Alkogolli mahsulotlar uchun eng kam ulgurji-sotish va chakana narxlar qayta koʻrib chiqilib, ular ilovaga muvofiq miqdorlarda belgilansin. 2. Oʻzbekiston Respublikasi Moliya vazirligi va Davlat soliq qoʻmitasining 2016-yil 29-noyabrdagi 89, 2016-36-son “Alkogolli mahsulotlar uchun eng kam ulgurji-sotish va chakana narxlarni qayta koʻrib chiqish toʻgʻrisida”gi qarori (roʻyxat raqami 2845, 2016-yil 1-dekabr) (Oʻzbekiston Respublikasi qonun hujjatlari toʻplami, 2016-y., 48-son, 557-modda) oʻz kuchini yoʻqotgan deb hisoblansin. 3. Mazkur qaror 2018-yil 1-yanvardan kuchga kiradi. Sotilayotgan tovarning nomi Ishlab chiqaruvchi korxonalarning eng kam ulgurji-sotish narxi Eng kam chakana narx Vino, 1 litr tayyor mahsulot uchun soʻm hisobida 6500 7800 Konyak, 1 litr tayyor mahsulot uchun soʻm hisobida 22000 26400 Aroq va boshqa alkogolli mahsulotlar, 1 litr tayyor mahsulot uchun soʻm hisobida 16000 19200
Fuqaro havo kemalariga roʻyxat belgisi va davlat tanish belgisini hamda boshqa belgilarni qayd etish aviatsiya qoidalariga (OʻZR AQ-44) oʻzgartirishlar kiritish haqida
(order, 2025-02-20)

Oʻzbekiston Respublikasi Vazirlar Mahkamasining 2017-yil 2-sentabrdagi 692-son “Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomni tasdiqlash haqida”gi qaroriga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2016-yil 27-iyundagi 81-N-sonli buyrugʻi (roʻyxat raqami 2811, 2016-yil 14-iyul) (Oʻzbekiston Respublikasi qonun hujjatlari toʻplami 2016-y., 28-son, 344-modda) bilan tasdiqlangan Fuqaro havo kemalariga roʻyxat belgisi va davlat tanish belgisini hamda boshqa belgilarni qayd etish aviatsiya qoidalariga (OʻZR AQ-44) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 5-band quyidagi tahrirda bayon etilsin: “5. Roʻyxat belgisi va davlat tanish belgisi: havo kemasi fyuzelyajining qanotlari va dum qanotlari orasidagi qismining yon tomonlari yuzasiga gorizontal yoʻnalish boʻyicha qatʼiy perpendikulyar; havo kemasi fyuzelyajining qanotlari va dum qanotlari orasidagi qismining yon tomonlari yuzasida belgilarni qayd etish uchun boʻsh joy boʻlmaganda, havo kemasi vertikal dum qanoti yuzasining pastki qismiga har ikki tomonidan; havo kemasi chap qanoti konstruksiyasi pastki yuzasining chap tomoniga (bunda belgilar qanotning old qismiga parallel holda joylashtirilishi kerak); shar shaklidagi aerostatning maksimal gorizontal aylanasiga yaqin ikki diametral qarama-qarshi tomoniga; shar shakliga ega boʻlmagan aerostat chizigʻining maksimal koʻndalang kesimiga yaqin bevosita osma belbogʻi ustida yoki savatning osma arqonlarini qotirish nuqtalari ustida ikki tomoniga; dirijablning korpusi boʻylab ikki tomoniga hamda simmetriya chizigʻi boʻylab ustki yuzasiga; vertolyotda uning dum balkasining har ikki tomoniga qayd etiladi.”. 2. 9-band quyidagi tahrirda bayon etilsin: “9. Havo kemasining fyuzelyajidagi hamda vertikal dum qanoti yuzasidagi (shu jumladan, vertolyot dum balkasidagi) qayd etiladigan harf va raqamlarning balandligi 30 sm dan, aerostat va havo kemasining qanotida qayd etiladigan harf va raqamlarning balandligi esa, 50 sm dan kam boʻlmasligi lozim.”.
Ilmiy unvonlar berish tartibi toʻgʻrisidagi nizomning 30-bandini oʻz kuchini yoʻqotgan deb topish haqida
(resolution, 2017-12-29)

Oʻzbekiston Respublikasi Vazirlar Mahkamasining 2017-yil 22-noyabrdagi 937-son “Oliy malakali ilmiy va ilmiy-pedagog kadrlarni tayyorlash va attestatsiyadan oʻtkazish tartibini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2016-yil 28-apreldagi 224/8-son qarori (roʻyxat raqami 2793, 2016-yil 3-iyun) (Oʻzbekiston Respublikasi qonun hujjatlari toʻplami, 2016-y., 22-son, 260-modda) bilan tasdiqlangan Ilmiy unvonlar berish tartibi toʻgʻrisidagi nizomning 30-bandi oʻz kuchini yoʻqotgan deb topilsin. 2. Mazkur qaror Oliy va oʻrta maxsus taʼlim vazirligi, Xalq taʼlimi vazirligi, Tashqi ishlar vazirligi, Sogʻliqni saqlash vazirligi, Madaniyat vazirligi, Qishloq va suv xoʻjaligi vazirligi, Fanlar akademiyasi, Jismoniy tarbiya va sport davlat qoʻmitasi, Innovatsion rivojlanish vazirligi hamda Fan va texnologiyalar agentligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2017-12-29)

Idoraviy normativ-huquqiy hujjatni davlat reyestridan chiqarish boʻyicha 2017-yil 27-dekabrdagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga, Vazirlar Mahkamasining 1997-yil 9-oktabrdagi 469-sonli “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-sonli “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. Oʻzbekiston Respublikasi Prezidenti huzuridagi Davlat boshqaruvi akademiyasining 2017-yil 15-noyabrdagi 24/1850-son “Oʻzbekiston Respublikasi Prezidenti huzuridagi Davlat boshqaruvi akademiyasi magistraturasiga oʻqishga kirish uchun nomzodlarni dastlabki tanlovdan oʻtkazish tartibi toʻgʻrisidagi nizomni tasdiqlash haqida”gi buyruqni (roʻyxat raqami 2498, 2013-yil 8-avgust) Idoraviy normativ-huquqiy hujjatlarning davlat reyestridan chiqarish masalasi yuzasidan xati maʼlumot uchun qabul qilinsin. 2. Oʻzbekiston Respublikasi Prezidenti huzuridagi Davlat boshqaruvi akademiyasi rektorining 2013-yil 25-iyuldagi 113-son “Oʻzbekiston Respublikasi Prezidenti huzuridagi Davlat boshqaruvi akademiyasi magistraturasiga oʻqishga kirish uchun nomzodlarni dastlabki tanlovdan oʻtkazish tartibi toʻgʻrisidagi nizomni tasdiqlash haqida”gi buyrugʻi (roʻyxat raqami 2498, 2013-yil 8-avgust) davlat reyestridan chiqarilsin. 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Huquqiy targʻibot va axborot boshqarmasi ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
Aholiga kundalik hayotda isteʼmol qilish uchun sotiladigan suyultirilgan gazning respublika boʻyicha yagona chakana narxini bosqichma-bosqich joriy etish toʻgʻrisida
(resolution, 2025-12-16)

Oʻzbekiston Respublikasi Prezidentining “Valyuta bozorini liberallashtirish sharoitida iqtisodiyotning bazaviy tarmoqlarini davlat tomonidan qoʻllab-quvvatlashda birinchi navbatdagi chora-tadbirlar toʻgʻrisida” 2017-yil 4-sentabrdagi PQ-3253-son qarori ijrosini taʼminlash, shuningdek, aholiga suyultirilgan gaz sotish va yetkazib berishda oʻgʻirlik va suiisteʼmollikning oldini olish maqsadida Vazirlar Mahkamasi qaror qiladi: 2. Aholiga kundalik hayotda isteʼmol qilish uchun 1 kilogramm suyultirilgan gazning chakana narxi Oʻzbekiston Respublikasi aholisiga sotiladigan tabiiy gaz narxining oʻzgarishiga mutanosib ravishda oʻzgarishi belgilab qoʻyilsin. 3. Oʻzbekiston Respublikasi Vazirlar Mahkamasi huzuridagi Oʻzbekiston neft mahsulotlari va gazdan foydalanishni nazorat qilish davlat inspeksiyasi hamda Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi mazkur qaror bilan belgilangan yagona chakana narx, shuningdek aholiga kundalik hayotda isteʼmol qilish uchun “Oʻztransgaz” AJ va/yoki uning gaz taʼminoti boʻyicha hududiy filiallari orqali sotiladigan suyultirilgan gazning ajratilgan hajmlar doirasida yetkazib berilishi va taqsimlanishining tizimli nazoratini taʼminlasin. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — “Oʻzbekneftgaz” AJ boshqaruvi raisi A.S. Sultanov va “Oʻztransgaz” AJ boshqaruvi raisi A.S. Mustafayev zimmasiga yuklansin.
Oʻzbekiston Respublikasi Fanlar akademiyasining haqiqiy aʼzolari hamda sobiq Oʻzbekiston qishloq xoʻjaligi fanlari akademiyasining haqiqiy aʼzolari va muxbir aʼzolari faoliyatini yanada ragʻbatlantirish chora-tadbirlari toʻgʻrisida
(decree, 2019-12-14)

Oʻzbekiston Respublikasi Fanlar akademiyasining haqiqiy aʼzolari hamda sobiq Oʻzbekiston qishloq xoʻjaligi fanlari akademiyasining haqiqiy aʼzolari va muxbir aʼzolarini yanda qoʻllab-quvvatlash va faoliyatini ragʻbatlantirish, respublikaning akademik ilm-fani nufuzini oshirish maqsadida: 1. Belgilab qoʻyilsinki: 2018-yil 1-yanvardan boshlab Oʻzbekiston Respublikasi Fanlar akademiyasining haqiqiy aʼzolari va sobiq Oʻzbekiston qishloq xoʻjaligi fanlari akademiyasining haqiqiy aʼzolari (keyingi oʻrinlarda akademiklar deb ataladi) uchun mehnatga haq toʻlashning eng kam miqdori 4,22 barobari miqdorida, sobiq Oʻzbekiston qishloq xoʻjaligi fanlari akademiyasining muxbir aʼzolari (keyingi oʻrinlarda muxbir aʼzolar deb ataladi) uchun esa — mehnatga haq toʻlashning eng kam miqdori 2,81 barobari miqdorida oylik gonorar toʻlanadi; akademiklarga va muxbir aʼzolarga toʻlanadigan oylik gonorarlar jismoniy shaxslarning daromadlariga solinadigan daromad soligʻisiz amalga oshiriladi. 2. Oʻzbekiston Respublikasi Moliya vazirligi 2018-yil 1-yanvardan boshlab ushbu Farmonning 1-bandida belgilangan tadbirlarni moliyalashtirish uchun zarur mablagʻlarni ajratishni Oʻzbekiston Respublikasi Davlat budjeti parametrlarida nazarda tutsin. 3. Oʻzbekiston Respublikasi Fanlar akademiyasi manfaatdor vazirlik va idoralar bilan birgalikda ikki oy muddatda: qonun hujjatlariga ushbu Farmondan kelib chiqadigan oʻzgartirish va qoʻshimchalar yuzasidan Vazirlar Mahkamasiga takliflar kiritsin; oʻzlari qabul qilgan meʼyoriy-huquqiy hujjatlarni ushbu Farmonga muvofiqlashtirsinlar. 4. Oʻzbekiston Respublikasi Prezidentining “Oʻzbekiston Respublikasi Fanlar akademiyasining akademiklari faoliyatini yanada takomillashtirish va ragʻbatlantirish chora-tadbirlari toʻgʻrisida” 2016-yil 29-dekabrdagi PF-4907-son Farmonining 2-bandi oʻz kuchini yoʻqotgan deb hisoblansin hamda Oʻzbekiston Respublikasi Prezidentining “Sobiq Oʻzbekiston Qishloq xoʻjaligi fanlari akademiyasining haqiqiy aʼzolari va muxbir aʼzolarini ragʻbatlantirish chora-tadbirlari toʻgʻrisida” 2017-yil 10-avgustdagi PF-5146-son Farmonining 1-bandida ikkinchi va uchinchi xatboshilari chiqarib tashlansin. 5. Ushbu Farmonning ijrosini nazorat qilish Oʻzbekiston Respublikasi Prezidentining Davlat maslahatchisi R.S. Qosimov, Oʻzbekiston Respublikasi Bosh vaziri oʻrinbosari S.R. Xolmuradov, Oʻzbekiston Respublikasi Bosh vaziri oʻrinbosari — qishloq va suv xoʻjaligi vaziri Z.T. Mirzayev va Oʻzbekiston Respublikasi Fanlar akademiyasi prezidenti B.S. Yoʻldoshev zimmasiga yuklansin.
“Qurilish birlashmasi” aksiyadorlik jamiyatini davlat unitar korxonasi etib qayta tashkil etish toʻgʻrisida
(resolution, 2017-12-28)

Boshqaruv tizimini takomillashtirish, qurilish ishlarini tashkil etish samaradorligini oshirish, oʻta muhim obyektlarni oʻz vaqtida va sifatli foydalanishga topshirishni taʼminlash maqsadida: 1. Oʻzbekiston Respublikasi Prezidenti devoni Ishlar boshqarmasi, Oʻzbekiston Respublikasi Arxitektura va qurilish davlat qoʻmitasi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Qurilish birlashmasi” aksiyadorlik jamiyati aksiyadorlarining (keyingi oʻrinlarda — “Qurilish birlashmasi” AJ) “Qurilish birlashmasi” aksiyadorlik jamiyatini Oʻzbekiston Respublikasi Prezidenti devoni Ishlar boshqarmasining “Qurilish birlashmasi” davlat unitar korxonasi (keyingi oʻrinlarda — “Qurilish birlashmasi” DUK) etib qayta tashkil etish toʻgʻrisidagi taklifiga rozilik berilsin. 2. Belgilansinki, “Qurilish birlashmasi” DUK “Qurilish birlashmasi” AJning shartnomalari va majburiyatlari boʻyicha huquqiy voris hisoblanadi. 3. “Qurilish birlashmasi” AJ: belgilangan tartibda aksiyadorlardan aksiyalarni sotib olish maqsadida “Qurilish birlashmasi” AJning aksiyalari bozor narxini baholashni; davlat ulushi aksiyalari boʻyicha dividendlarni “Qurilish birlashmasi” DUKni rivojlantirish va moddiy-texnik bazasini mustahkamlashga yoʻnaltirilishini; aksiyadorlar boʻlmagan holda — Oʻzbekiston Respublikasi Fuqarolik kodeksining 249-moddasiga muvofiq pul mablagʻlarini notarial idoraning depozitiga oʻtkazilishini taʼminlasin. 4. Oʻzbekiston Respublikasi Prezidentining “Oʻzbekiston Respublikasi Prezidenti devoni Ishlar boshqarmasining “Qurilish birlashmasi” davlat unitar korxonasini aksiyadorlik jamiyati etib qayta tashkil etish toʻgʻrisida” 2014-yil 18-apreldagi PQ-2165-sonli qarori oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi O.J. Ramatov va Oʻzbekiston Respublikasi Prezidenti devoni ishlar boshqaruvchisi Z.H. Haydarov zimmasiga yuklansin.